CELEX: 
Language: da
Date: 2019-02-26 00:00:00
Title: KOMMISSIONENS DELEGEREDE FORORDNING (EU) …/… om supplerende regler til Europa-Parlamentets og Rådets direktiv 2003/87/EF for så vidt angår anvendelsen af innovationsfonden

BEGRUNDELSE
            
            
               1BAGGRUND FOR DEN DELEGEREDE RETSAKT
            
            
               Innovationsfonden blev oprettet ved artikel 10a, stk. 8, i direktiv 2003/87/EF
                  1
                til støtte for alle medlemsstaters innovation inden for kulstoffattige teknologier og processer i de sektorer, som er opført i bilag I, herunder miljømæssigt sikker opsamling og anvendelse, der yder et væsentligt bidrag til at modvirke klimaændringer, samt produkter, der erstatter kulstofintensive produkter, der produceres i de sektorer, der er opført i bilag I, og som hjælp til at fremme opførelsen og driften af projekter med sigte på miljømæssigt forsvarlig opsamling og geologisk lagring (CCS) af CO2 samt innovative vedvarende energikilder og teknologier til energilagring
                  2
               . Fonden, som har mindst 450 mio. kvoter, er efterfølgeren til NER300-programmet. 
            
            
               Støtte til kulstoffattig teknologiinnovation er vigtig for opnåelse af EU's klima- og konkurrencemæssige mål defineret i energiunionen
                  3
                og i den fornyede strategi for EU's industripolitik
                  4
               . Innovationsfonden vil blive et redskab til at påvise lavemissionsteknologier og emissionsfri teknologier, der vil muliggøre overgangen til en kulstoffattig økonomi, jf. den langsigtede strategi for emissionsreduktion
                  5
               . Det vil også øge konkurrenceevnen for EU's virksomheder ved at hjælpe dem med at blive førende på verdensplan inden for disse teknologier. Innovationsfonden vil støtte målene i den strategiske energiteknologiplan (SET-planen)
                  6
                samt målene i de offentlig-private partnerskaber under EU's rammeprogram, navnlig SPIRE (Sustainable Process Industry through Resource and Energy Efficiency), biobaserede industrier og fællesforetagendet for brændselsceller og brint. Innovationsfonden bør også bidrage til fremtidige partnerskaber og missioner under Horisont i overensstemmelse med målene i direktiv 2003/87/EF.
            
            
               Formålet med innovationsfonden er at opnå succesfulde demonstrationsprojekter for banebrydende innovation inden for kulstoffattig teknologiinnovation. Fonden har til formål at udvælge innovative og levedygtige demonstrationsprojekter og bidrage til at slå bro over deres finansieringsbehov. Innovationsfondens portefølje forventes at repræsentere en bred teknologisk og geografisk dækning i 2030. Innovationsfonden vil have en effektiv og enkel styringsstruktur, der sikrer ansvarlighed, gennemsigtighed og videndeling.
            
            
               Den mulige investeringsvolumen for demonstrationsprojekter anslås
                  7
                til mellem 55 og 68 mia. EUR i de støtteberettigede sektorer. Selv om volumen for innovationsfonden forventes at blive betydelig (6 mia. EUR (kulstofpris på 15 EUR/tCO2) til 11 mia. EUR (25 EUR/tCO2)), er finansieringsbehovet langt større end de forventede disponible ressourcer. Innovationsfondens støtte bør derfor kombineres med støtte fra andre EU-programmer og fra medlemsstaterne. 
            
            
               Innovationsfonden vil supplere Horisont Europa, fordi den vil yde støtte til kulstoffattige eller kulstoffri teknologier, som Horisont Europa – eller dets forgænger Horisont 2020 – har finansieret i tidligere faser af deres udvikling. Den vil også være et supplement til Den Europæiske Fond for Regionaludvikling, som støtter innovation og dens videre udbredelse (f.eks. energieffektivitetsløsninger til SMV'er og bygninger, vedvarende energiprojekter), men støtter ikke nogen form for aktiviteter anført i bilag I til direktiv 2003/87/EF. Connecting Europe-faciliteten og de europæiske struktur- og investeringsfonde kan støtte infrastrukturelementerne af projekter finansieret af innovationsfonden såsom opførelse af CO2- og brintrørledninger eller tilslutninger til forsyningsnettet. Innovationsfonden vil også operere i synergi med Unionens investeringsstøtteinstrument (InvestEU-fonden foreslået af Kommissionen)
                  8
               : InvestEU-fonden vil kunne yde supplerende investeringsstøtte (f.eks. lånegarantier eller egenkapitalbidrag) til projekter finansieret af Innovationsfonden. I henhold til Kommissionens forslag vedrørende InvestEU vil innovationsfonden kunne bidrage til blandingsoperationer i InvestEU (f.eks. supplere risikodækningen fra InvestEU). 
            
            
               Den optimale kombination af finansiering fra innovationsfonden, InvestEU, andre EU-programmer og medlemsstaterne bør sikre en bred dækning af de yderligere omkostninger og risici, som er knyttet til påvisning af innovative, kulstoffattige teknologier eller produkter.
            
            
               Medlovgiverne har anmodet Kommissionen om at arrangere innovationsfondens første indkaldelse før 2021 for at yde rettidig støtte til støtteberettigede projekter. Selv om uudnyttede indtægter fra den første indkaldelse af forslag til NER300-programmet er blevet omdirigeret til InnovFin EDP og CEF-gældsinstrumentet
                  9
               , er det allerede mere end fem år siden, den seneste indkaldelse af tilskud blev lanceret under NER300-programmet i 2013. 
            
            
               2HØRINGER FORUD FOR VEDTAGELSEN AF RETSAKTEN
            
            
               Erfaringerne med NER300-programmet, herunder undersøgelsen om indhøstede erfaringer
                  10
               , har givet værdifuld indsigt til udformningen af innovationsfonden. Det vigtigste problem, der blev konstateret under gennemførelsen af NER300-programmet, er en lav succesrate for de udvalgte projekter eller forsinkelser i den tidlige fase af projektet. Hidtil har kun seks ud af 39 udvalgte projekter været i drift, mens 14 projekter er blevet trukket tilbage. Hovedårsagerne til den lave succesrate for de projekter, der finansieres af NER300-programmet, er udvælgelse af umodne projekter samt forsinket støtte.
            
            
               Yderligere årsager til den lave succesrate, som hovedsagelig hænger sammen med udformningen af NER300-programmet, og som Revisionsretten på det seneste har konstateret
                  11
               , er en kompleks og uklar beslutningsproces og et ufleksibelt udvælgelsessystem. Revisionsretten anbefaler i denne henseende at forbedre projektudvælgelsen og beslutningsprocessen ved at vurdere aspekter af projekternes økonomiske levedygtighed og deres overensstemmelse med EU's prioriteter og medlemsstaternes nationale energi- og klimaplaner ved at sikre, at medlemsstaterne har indhentet bindende og gennemsigtige forpligtelser, inden de tildeler EU-midler ved at opstille kriterier for tilbagetrækning af midler i tilfælde, hvor projekterne ikke lever op til de aftalte milepæle ved at sikre fleksibilitet til at kunne reagere på markedsudviklingen og den teknologiske udvikling ved at sørge for bedre koordinering mellem forskellige støtteprogrammer og endelig ved at sikre fuld ansvarlighed. 
            
            
               Derudover har Kommissionen gennemført to høringsrunder med de berørte interessenter for at indsamle ekspertvurderinger vedrørende udformningen af Innovationsfonden: sektorspecifikke workshopper fra januar til juni 2017
                  12
                og en offentlig onlinehøring fra januar til april 2018
                  13
               . 
            
            
               I overensstemmelse med kravene til bedre regulering offentliggjorde Kommissionen udkastet til forordning med henblik på at modtage feedback i perioden fra den 14. december 2018 til den 11. januar 2019. Der blev modtaget 35 kommentarer fra forskellige interessenter (medlemsstater, erhvervsorganisationer og virksomheder). I kommentarerne ses der generelt positivt på den delegerede forordning. Der sættes pris på, at interessenternes synspunkter i udpræget grad er blevet indhentet og taget i betragtning, hvor det er muligt, og der udtrykkes enighed med hensyn til principperne og de konkrete bestemmelser, idet det dog fremhæves, at visse elementer såsom de relevante omkostninger og inddrivelsesbestemmelserne skal præciseres i forbindelse med indkaldelsen af forslag.
            
            
               De vigtigste resultater af høringerne førte til følgende konklusioner: 
            
            
               ·Tilskud er den mest passende form for støtte, men der er også interesse for finansielle instrumenter.
            
            
               ·Støtte bør generelt være knyttet til både investerings- og driftsomkostninger. 
            
            
               ·Kriterierne for støtteberettigelse bør fastsætte frister for opnåelse af angivne milepæle.
            
            
               ·Ansøgningsproceduren bør tilrettelægges i to trin. 
            
         
         
            
               ·Projektevaluering bør være baseret på flere kriterier: dekarboniseringspotentiale, skalerbarhed, innovationsgrad, finansieringsmuligheder og forventede omkostninger til at skabe resultater. 
            
            
               ·Behov for rimelig finansieringsbalance mellem sektorer (energi, industri) og teknologier.
            
            
               ·Støtte til projektudvikling til potentielle, men ikke tilstrækkeligt modne projekter, vil tilføre en merværdi og reducere den nødvendige tid til projektforberedelse. 
            
            
               Forslaget til den delegerede forordning er i overensstemmelse med de fleste af de præferencer, som kom til udtryk blandt interessenterne for alle de ovennævnte elementer.
            
            
               Kommissionen bestilte en målrettet markedsundersøgelse
                  14
               , hvor næsten 500 eksperter foretog en ekspertundersøgelse for at forudsige resultaterne af og det potentielle marked for Innovationsfonden, når den lanceres. 
            
            
               Kommissionen oprettede en særlig ekspertgruppe i innovationsfonden
                  15
                i overensstemmelse med den fælles forståelse vedrørende delegerede retsakter
                  16
                og mødtes med eksperter udpeget af medlemsstaterne og fra de støtteberettigede sektorer den 8. juni og 4. december 2018. Europa-Parlamentet og Rådet for Den Europæiske Union var indbudt til møderne. På det første møde støttede eksperterne i vid udstrækning de foreslåede løsningsmodeller i forbindelse med konsekvensanalysen. På det andet møde udtrykte eksperterne generel tilfredshed med forslaget til forordning og den fleksibilitet, det giver til at tilpasse sig ændrede markedsvilkår og lære af erfaringerne. Bemærkninger fra eksperter blev afspejlet ved tilføjelse af en forpligtelse for Kommissionen til at høre medlemsstaterne om indkaldelsen og en forpligtelse for gennemførelsesorganet til at støtte medlemsstaterne i deres indsats for at fremme Innovationsfonden og kommunikere med ansøgerne. Desuden blev tærsklen for små projekter øget til 7,5 mio. EUR. Udvælgelseskriterierne for "projektmodenheden" blev præciseret, herunder betydningen af støtte fra den pågældende medlemsstat. Der blev også foretaget mindre redaktionelle ændringer og præciseringer, herunder vedrørende definitionen af de relevante omkostninger. Kommissionen forklarede endvidere, at ekspertgruppen ville blive inddraget i udarbejdelsen af indkaldelserne af forslag.
            
            
               I betragtning af innovationsfondens betydning foretog Kommissionen en konsekvensanalyse for at analysere en række muligheder for hvert af de gennemførelsesproblemer, som indgår i det aktuelle forslag: I henhold til den foretrukne løsningsmodel vil fonden fortsat støtte yderligere projektomkostninger knyttet til innovation (som under NER300), men udbetale tilskud mere fleksibelt baseret på milepæle i løbet af projektets udformning og drift. For bedre at kunne udvælge projekterne vil de blive udvalgt gennem regelmæssige indkaldelser af forslag baseret på flere kriterier (f.eks. omkostningseffektivitet, undgåelse af drivhusgasemissioner, økonomisk levedygtighed). For at strømline forvaltningen vil fonden blive forvaltet af Kommissionen (med bistand fra et offentligt gennemførelsesorgan). Den delegerede retsakt skal fastsætte en ramme for aktiviteterne, men samtidig bør flere beslutninger (f.eks. konkrete oplysninger om udvælgelsesproceduren og evaluering) overlades til indkaldelser af forslag for bedre at afspejle de ændrede markedsvilkår. Medlemsstaterne bør høres i forbindelse med de centrale beslutninger (f.eks. oplysninger om indkaldelser af forslag, liste over foreløbigt udvalgte projekter). For at undgå forvridninger på markedet for CO2 vil EU's ETS-kvoter, der vil tilvejebringe midler til fonden, blive auktioneret i lige store årlige mængder frem til 2030 med begrænset fleksibilitet til at tilpasse auktionsmængderne til efterspørgslen fra projektindkaldelserne. Fonden vil arbejde tæt sammen med andre EU-finansieringsprogrammer som Horisont Europa og supplere de tilskud, den vil udbetale med tilbagebetalingspligtige former for støtte (lån, egenkapital, garantier) via blandingsoperationer, der gennemføres inden for InvestEU-programmet, og dermed sikre en koordineret reaktion på markedets behov.
            
            
               Den foretrukne løsningsmodel er blevet kraftigt støttet af flertallet af interessenter, hvad enten det er repræsentanter for erhvervslivet, energivirksomheder, projektudviklere, medlemsstater, NGO'er eller den akademiske verden.
            
            
               Den foretrukne løsning vil mindske de administrative omkostninger for forslagsstillerne og medlemsstaternes administrationer via en strømlinet beslutningsgang og kortere beslutningsprocedurer. De administrative omkostninger i forbindelse med gennemførelsesorganet vil blive dækket fuldt ud af fondens ressourcer. Der forventes ingen direkte negative virkninger på det økonomiske, sociale eller miljømæssige område.
            
            
               Udvalget for Forskriftskontrol anmodede om flere beviser på manglende overholdelse af NER300-programmet, anvendelsesområdet for den delegerede forordning og fleksibilitet med hensyn til forslagsindkaldelser og samspillet med andre EU-programmer. På grundlag af den nylige beretning fra Revisionsretten kan drivkræfterne bag svaghederne i NER300 forklares bedre. Konsekvensanalysen indeholder nu flere analyser af, hvordan man optimalt går på kompromis med forudsigelighed og fleksibilitet i fordelingen mellem den delegerede forordning og indkaldelserne af forslag. Innovationsfondens rolle præciseres på den måde, at den forbinder forskningsprogrammer som Horisont Europa med andre EU-programmer til finansiering af udbredelsen af teknologier og infrastruktur som f.eks. Connecting Europe-faciliteten eller InvestEU-programmet. 
            
            
               3JURIDISKE ASPEKTER AF DEN DELEGEREDE RETSAKT
            
            
               Innovationsfonden oprettes ved artikel 10a, stk. 8, i direktiv 2003/87/EF, som også indeholder generelle regler for driften af innovationsfonden, nemlig kilden til Innovationsfondens indtægter, de projekter, som er berettigede til støtte fra Innovationsfonden, samt de almindelige regler for udbetaling af støtten. I artikel 10a, stk. 8, fastsættes desuden kriterierne for udvælgelsesproceduren, og der gives mulighed for supplerende finansiering af de støtteberettigede projekter fra medlemsstaterne eller EU. 
            
            
               I henhold til artikel 10a, stk. 8, i direktiv 2003/87/EF tillægges Kommissionen beføjelser til at vedtage delegerede retsakter for at supplere direktivet vedrørende bestemmelser om driften af Innovationsfonden, herunder udvælgelsesproceduren og kriterier.
            
            
               I forslaget til den delegerede forordning fastsættes de regler, der er strengt nødvendige for driften af Innovationsfonden, og som samtidig giver plads til at træffe nogle beslutninger i indkaldelserne af forslag og i aftaledokumenterne. 
            
            
               I kapitel I i forslaget til den delegerede forordning fastsættes operationelle mål for innovationsfonden og en liste over de former for støtte, som innovationsfonden yder.
            
            
               Det vigtigste middel til at levere støtte via fonden er tilskud på grund af det store finansieringshul og risiciene ved sådanne projekter og i overensstemmelse med et stærkt ønske fra interessenternes side. Det centrale kapitel i forslaget – kapitel II – fastsætter specifikke regler for tilskud. 
            
            
               Innovationsfonden dækker op til 60 % af de relevante omkostninger i overensstemmelse med artikel 10a, stk. 8, i direktiv 2003/87/EF. Forslaget til delegeret forordning bevarer definitionen af yderligere omkostninger til NER300-programmet, dvs. forskellen i omkostninger og indtægter sammenlignet med en konventionel teknologi, hvilket også er i overensstemmelse med praksis i EU's statsstøttekontrol. Samtidig gavner forslaget små projekter ved at indføre en forenklet definition af relevante omkostninger.
            
            
               Fonden vil udbetale støtte alt efter projekternes behov for likviditet. Op til 40 % af støtten ydes som forudgående finansiering ved regnskabsafslutningen for at fjerne risikoen ved projekterne, så de hurtigst muligt kan gå videre med byggeriet. Dette vil også give projekterne et incitament til at fremskynde deres regnskabsafslutning. De resterende 60 % af støtten ydes til projekter i henhold til deres likviditetsbehov, når de når bestemte milepæle. Der vil blive indført en mekanisme med henblik på at sikre inddrivelse af uretmæssigt udbetalte beløb fra Innovationsfonden.
            
            
               For det andet fastsættes der i kapitel II regler for tilrettelæggelsen af forslagsindkaldelser, ansøgningsprocessen og udvælgelsen af projekter. Der vil være behov for en egentlig konkurrence på EU-plan for at udvælge de projekter, der har det største potentiale til at undgå drivhusgasemissioner og til i betydelig grad at sænke omkostninger ved en omstilling til en lavemissionsøkonomi for de pågældende sektorer. 
            
            
               Fonden planlægger at afholde regelmæssige indkaldelser af forslag frem til 2030. Forslaget fastsætter ikke nogen tidsplan for forslagsindkaldelser, og det er således muligt at tilpasse indkaldelserne af forslag til efterspørgslen på og modenheden af de foreslåede projekter, som vil blive evalueret efter afslutningen af hver indkaldelse af forslag. For at opfylde medlovgivernes forventninger bør den første forslagsindkaldelse finde sted inden den 31. december 2020. 
            
         
         
            
               Forslaget fastsætter en ansøgningsprocedure i to faser for at reducere omkostninger og administrative byrder for projektansøgere. Den tofasede ansøgningsprocedure skal forenkle og fremskynde både forberedelserne for ansøgerne og gøre det muligt at indkredse modne projektforslag på forhånd. Derudover foreslås det at indføre en mulighed for at indføre en specifik ansøgningsprocedure for mindre projekter i indkaldelsen af forslag. 
            
            
               Med forslaget indføres flere udvælgelseskriterier for effektivitet, omkostningseffektivitet og skalerbarhed, som anvendes til at vurdere projektets potentiale til at reducere drivhusgasemissioner, innovationsgrad, økonomisk holdbarhed, muligheder for en bredere anvendelse og gentagelse, omkostninger ved nedbringelse og projektets modenhed i form af teknologisk og forretningsmæssig parathed, herunder besiddelse af tilladelser, som omfatter bl.a. vurderingen af et projekts miljømæssige konsekvenser. 
            
            
               For at sikre en afbalanceret geografisk fordeling af støtten indeholder forslaget bestemmelser om forenklinger for mindre projekter og levering af projektudviklingsstøtten. Derudover giver den mulighed for indførelse af yderligere udvælgelseskriterier i senere indkaldelser.
            
            
               Kapitel III giver Innovationsfonden mulighed for at udbetale indtægterne i blandingsoperationer i InvestEU-programmet og dermed yde mere målrettet støtte til støtteberettigede projekter; enten ud over støtten eller som et alternativ hertil. 
            
            
               I kapitel IV om styring fastsættes de vigtigste aktører i gennemførelsen af Innovationsfonden. Det indeholder bl.a. Kommissionens rolle, de gennemførende organer, medlemsstaterne og interessenter.
            
            
               Indkaldelserne af forslag til fonden vil blive organiseret centralt af Kommissionen med støtte fra gennemførelsesorganer. Dette vil sikre en forenklet og strømlinet beslutningstagning og dermed lavere administrative omkostninger for projektansøgere. EIB eller et forvaltningsorgan kan være blandt de organer, der skal udføre de nødvendige opgaver. 
            
            
               Medlemsstaterne vil spille en vigtig rolle i gennemførelsen af Innovationsfonden. Medlemsstaternes støtte og engagement er afgørende for hurtig projektgennemførelse, f.eks. med yderligere finansiel støtte eller fremskyndede godkendelsesprocesser. En større gruppe af interessenter vil blive hørt om de generelle retningslinjer i forbindelse med Innovationsfonden.
            
            
               Endelig indeholder forslaget bestemmelser om rapportering, overvågning, evaluering, kontrol og offentliggørelse.
            
            
               4VIRKNINGER FOR BUDGETTET
            
            
               Alle aktiviteter, der gennemføres under innovationsfonden i henhold til dette udkast til Kommissionens delegerede forordning, finansieres af indtægterne fra auktioner af ETS-kvoter, jf. stk. 8 i artikel 10a i direktiv 2003/87/EF om oprettelse af innovationsfonden og om generelle regler for dens funktion. Kommissionens forordning (EU) nr. 1031/2010 indeholder detaljerede regler for de tidsmæssige og administrative forløb og andre aspekter i forbindelse med auktioner af ETS-kvoter, hvis udbytte tilhører medlemsstaterne og følgelig opkræves og forvaltes uden for EU's budget. Dette grundlæggende princip er stadig det samme som for NER300-programmet, som er forgængeren for innovationsfonden og fortsat vil finde anvendelse uafhængigt af, hvem der helt konkret gennemfører innovationsfonden: Den Europæiske Investeringsbank (EIB), som det var tilfældet for NER300, eller Kommissionen alene eller med et forvaltningsorgan.
            
            
               Under hensyntagen til Revisionsrettens anbefalinger, der blev fremsat i forbindelse med NER300-programmet
                  17
               , og Kommissionens øgede rolle i gennemførelsen af innovationsfonden er det planen, såfremt Kommissionen vælger at gennemføre innovationsfonden i direkte forvaltning, at optage innovationsfonden i en budgetstruktur svarende til andre fonde, for hvilke Kommissionen varetager koordineringen og gennemførelsesopgaver for finansielle bidrag fra tredjeparter, som f.eks. trustfonde. I så fald indsamles alle innovationsfondens indtægter fra auktionsholderen i overensstemmelse med bestemmelserne i kapitel VII og VIII i forordning (EU) nr. 1031/2010) som eksterne formålsbestemte indtægter som omhandlet i stk. 1 og 5 i artikel 21 i Europa-Parlamentets og Rådets forordning (EU, Euratom) 2018/1046
                  18
                ("finansforordningen"). Disse eksterne formålsbestemte indtægter skal finansiere alle udgifter til innovationsfondens gennemførelsesaktiviteter, herunder administrative omkostninger. Som følge heraf vil gennemførelsen af innovationsfonden som foreslået i dette udkast til Kommissionens delegerede forordning ikke få yderligere finansielle konsekvenser for EU's budget. 
            
            
               Med henblik på en eventuel uddelegering af visse gennemførelsesopgaver vil der blive iværksat en detaljeret cost-benefit-analyse (CBA). En sådan detaljeret CBA om eventuel uddelegering af opgaver under alle EU-programmerne under den næste FFR for 2021-2027 er i øjeblikket under udarbejdelse.
            
            
               Tabel 1: Illustrative eksempler på potentielle projekter
            
            
                     
                        Kategori af sektorer
                     
                  
                  
                     
                        Sektorer, der er støtteberettigede i henhold til artikel 10a, stk. 8, i direktiv 2003/87/EF
                     
                  
                  
                     
                        Eksempler på potentielle projekter
                           19
                        
                     
                  
               
                     
                        Vedvarende energi
                     
                  
                  
                     
                        Vindenergi
                     
                  
                  
                     
                        - Flydende offshorevindmøller
                     
                     
                        - Næste generation af turbiner
                     
                  
               
                     
                  
                  
                     
                        Solenergi
                     
                  
                  
                     
                        - Koncentreret solenergianlæg
                     
                     
                        - Fleksible organiske celler
                     
                     
                        - Flydende fotovoltaiske anlæg
                     
                     
                        - Hybrid fotovoltaisk, koncentreret solenergi og lagringsteknologier
                     
                  
               
                     
                  
                  
                     
                        Geotermisk energi
                     
                  
                  
                     
                        - Forbedrede geotermiske systemer
                     
                  
               
                     
                  
                  
                     
                        Bioenergi
                     
                  
                  
                     
                        - Avancerede biobrændstoffer
                     
                  
               
                     
                  
                  
                     
                        Havenergi
                     
                  
                  
                     
                        - Tidevands- og bølgeenergiteknologier
                     
                  
               
                     
                        Energilagring
                     
                  
                  
                     
                        Energilagring
                     
                  
                  
                     
                        - Produktinnovation (f.eks. termisk lagring, pumpet varme, elektricitetslagring, flowbatterier, lithium-ion- eller postlithium-teknologi, komprimeret luft og flydende luftenergilagring)
                     
                     
                        - Procesinnovation (f.eks. blockchain-teknologi og kunstig intelligens)
                     
                     
                        - Systeminnovation (f.eks. energiforvaltningssystemer og ladestationer i havne)
                     
                     
                        - Storstilet demonstration af vedvarende brintproduktion og dets anvendelse til energilagring (f.eks. elektrolyse af vand kombineret med brintlagringssystemer) 
                     
                  
               
                     
                        Opsamling og lagring af CO2 (CCS)
                     
                  
                  
                     
                        Opsamling og lagring af CO2 (CCS)
                     
                  
                  
                     
                        - CCS-projekter i fuld kæde
                     
                     
                        - CCS-projekter i delkæde med sikrede lagringskontrakter
                     
                  
               
                     
                        Opsamling og anvendelse af CO2 (Carbon Capture and Utilisation)
                     
                  
                  
                     
                        Opsamling og anvendelse af CO2 (Carbon Capture and Utilisation)
                     
                  
                  
                     
                        Opsamling af CO2 og andre kulstofholdige luftformige stoffer og omdannelse af dem til brugbare brændstoffer eller produkter
                     
                  
               
                     
                        Industrien
                     
                  
                  
                     
                        Fremstilling af koks og raffinerede olieprodukter
                     
                  
                  
                     
                        - Overgang til kulstoffattigt hydrogen 
                     
                     
                        - Anvendelse af alternative bæredygtige råmaterialer
                     
                     
                  
               
                     
                  
                  
                     
                        Fremstilling af jernholdige metaller
                     
                  
                  
                     
                        - Nye teknologier til reduktion af smeltning
                     
                     
                        - Teknologier til direkte reduktion baseret på lavemissionshydrogen
                     
                     
                        - Elbaseret stålproduktion
                     
                     
                        - Genanvendelse af gigtgas
                     
                  
               
                     
                  
                  
                     
                        Fremstilling af ikke-jernholdige metaller
                     
                  
                  
                     
                        - Lavemissionselektrolyse
                     
                     
                        - Inerte anoder/våde, drænede katoder
                     
                     
                        - Opvarmning med magnetiske brændstykker
                     
                     
                        - Varmegenvinding
                     
                  
               
                     
                  
                  
                     
                        Fremstilling af cement- og betonprodukter
                     
                  
                  
                     
                        - Cement med mindre kulstof
                     
                     
                        - Kulstoffattig cement 
                     
                     
                        - Ændringer i sammensætningen af beton
                     
                  
               
                     
                  
                  
                     
                        Kalk- og gipsprodukter
                     
                  
                  
                     
                        - Forhøjelse af CO2-koncentration, f.eks. ved sløjfer
                     
                     
                        - Kombination med ilt-brændstofproces
                     
                  
               
                     
                  
                  
                     
                        Fremstilling af glas og glasprodukter
                     
                  
                  
                     
                        - Elektriske ovne
                     
                     
                        - Ilt-brændstofforbrænding (inkl. varmegenvinding) 
                     
                     
                        - Brændstofskift til biobrændsler eller kulstoffattigt hydrogen 
                     
                     
                        - Batchomformulering og -palletering (f.eks. ikke-kulsyreholdige materialer eller glas med lavere smeltepunkt)
                     
                  
               
                     
                  
                  
                     
                        Fremstilling af lerprodukter og ildfaste produkter
                     
                  
                  
                     
                        Elektriske ovne og tørremaskiner
                     
                     
                        - Udformning af ikke-brændte produkter eller produkter fremstillet ved lav temperatur
                     
                     
                        - Anden produktinnovation
                     
                  
               
                     
                  
                  
                     
                        Fremstilling af papir og papirvarer
                     
                  
                  
                     
                        - Nye tørringsmetoder
                     
                     
                        - Opskumning af fibermaterialer
                     
                     
                        - Forgasning, sortlud
                     
                     
                        - Enzymatisk forbehandling
                     
                     
                        - Varmegenvinding
                     
                     
                        - Elektrokemisk depolymerisering af lignin
                     
                  
               
                     
                  
                  
                     
                        Fremstilling af kemikalier og kemiske produkter
                     
                  
                  
                     
                        - Udnyttelse eller bedre udnyttelse af alternative kilder til kulstof: CO2, biomasse og affald, udstødningsgasser, restkoncentrationer og genanvendte materialer
                     
                     
                        - "Gennembrudsmaterialer" (f.eks. højtydende funktionelle materialer, herunder lette materialer til kulstoffattig energi, transport og boliger)
                     
                     
                        - Udnyttelse af vedvarende elektricitet
                     
                     
                        - Produktion og anvendelse af kulstoffattigt hydrogen
                     
                     
                        - Elektrificerede processer, herunder gennem alternative energiformer 
                     
                  
               
                     
                  
                  
                     
                        Andre sektorer, der er omfattet af bilag I til direktiv 2003/87/EF
                     
                  
                  
                     
                        - Produktion af kulstoffattigt hydrogen med vedvarende elektricitet eller med CCS
                     
                     
                        - Innovativ kulstoffattig dækproduktion 
                     
                  
               
                     
                        Tværgående sektorer
                     
                  
                  
                     
                        Tværgående projekter og industriel symbiose
                     
                  
                  
                     
                        - Enhver kombination af ovenstående
                     
                     
                        - Kulstofopsamling fra forskellige industrianlæg, transport af CO2, -anvendelse og -lagring
                     
                     
                        - Produktion og demonstration af store batterier med ny kemi
                     
                     
                        - Anvendelse og lagring af kulstoffattigt hydrogen samt infrastrukturprojekter
                     
                     
                        - Elektrisk opladning
                     
                     
                        - Hybride vedvarende energisystemer 
                     
                     
                        - Industrielle varmesystemer, der anvender varmepumper
                     
                  
               
            
               KOMMISSIONENS DELEGEREDE FORORDNING (EU) …/…
            
            
               af 26.2.2019
            
            
               om supplerende regler til Europa-Parlamentets og Rådets direktiv 2003/87/EF for så vidt angår anvendelsen af innovationsfonden
            
            
               (EØS-relevant tekst)
            
            
               EUROPA-KOMMISSIONEN HAR —
            
         
         
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Unionen og om ændring af Rådets direktiv 96/61/EF
                  20
               , særlig artikel 10a, stk. 8, fjerde afsnit, og
            
            
               ud fra følgende betragtninger: 
            
            
               (1)Der bør fastsættes nærmere regler om driften af innovationsfonden under hensyntagen til erfaringerne fra NER300-programmet, der er fastsat i direktiv 2003/87/EF og gennemført på grundlag af Kommissionens afgørelse 2010/670/EU
                  21
               , og navnlig bør konklusionerne i Revisionsrettens beretning
                  22
                tages i betragtning.
            
            
               (2)For at dække den lavere rentabilitet og de større teknologiske risici ved de støtteberettigede projekter sammenlignet med konventionelle teknologier bør en betydelig del af innovationsfondens finansiering ydes i form af et tilskud. Der bør derfor fastlægges detaljerede regler om udbetaling af tilskud. 
            
            
               (3)Eftersom risiciene ved og rentabiliteten af de støtteberettigede projekter kan variere på tværs af projektsektorer og -aktiviteter og kan udvikle sig over tid, er det hensigtsmæssigt at give mulighed for, at en del af innovationsfondens støtte ydes gennem bidrag til blandingsoperationer i henhold til Unionens investeringsstøtteinstrument samt i andre former, der er fastsat i Europa-Parlamentets og Rådets forordning (EU, Euratom) 2018/1046
                  23
                ("finansforordningen").
            
            
               (4)Det er hensigtsmæssigt at vurdere forskellen mellem de samlede omkostninger til et støtteberettiget projekt og de samlede omkostninger ved et tilsvarende projekt, der anvender konventionel teknologi, som relevante omkostninger med henblik på finansiering under innovationsfonden. For at undgå uforholdsmæssigt store administrative byrder for mindre projekter og imødekomme deres særlige vanskeligheder med at opnå finansiering bør de relevante omkostninger for et mindre projekt være de samlede kapitaludgifter ved et sådant projekt.
            
            
               (5)Med henblik på at stille tilstrækkelige finansielle ressourcer rettidigt til rådighed for de støtteberettigede projekter bør udbetaling af tilskud være baseret på opnåelse af milepæle. For alle projekter bør milepælene omfatte regnskabsafslutning og idriftsættelse. Eftersom nogle projekter kan have brug for, at støtten udbetales på et andet tidspunkt, er det hensigtsmæssigt at give mulighed for at fastsætte yderligere milepæle i aftaledokumenterne. 
            
            
               (6)For at øge sandsynligheden for at projekterne lykkes, bør der gives mulighed for at udbetale en del af tilskuddet inden idriftsættelsen af et projekt. Udbetalingen af tilskud bør i princippet begynde ved regnskabsafslutningen og fortsætte under udviklingen og driften af projektet.
            
            
               (7)Størstedelen af innovationsfondens støtte bør afhænge af dokumenteret undgåelse af drivhusgasemissioner. Væsentlig underpræstation med hensyn til undgåelse af planlagte drivhusgasemissioner bør derfor føre til nedsættelse og tilbagebetaling af støttebeløbet afhængigt af en sådan undgåelse. Mekanismen for nedsættelse og tilbagebetaling bør dog være tilstrækkeligt fleksibel til at tage højde for den innovative karakter af de projekter, der støttes gennem innovationsfonden. 
            
            
               (8)Tilskud under innovationsfonden bør tildeles efter en konkurrencepræget udvælgelsesproces via indkaldelser af forslag. For at mindske den administrative byrde for projektansøgerne bør der etableres en tofaset procedure bestående af en interessetilkendegivelse og fuld anvendelse. 
            
            
               (9)Projekter, for hvilke der søges om støtte fra innovationsfonden, bør vurderes på grundlag af kvalitative og kvantitative kriterier. Kombinationen af disse kriterier bør sikre, at projektvurderingen er fuldstændig med hensyn til dens teknologiske og erhvervsmæssige potentiale. For at sikre en rimelig og meritbaseret udvælgelse bør projekterne udvælges på grundlag af de samme udvælgelseskriterier, men vurderes og prioriteres først og fremmest i forhold til andre projekter i samme sektor og efterfølgende i forhold til projekter på tværs af sektorer. 
            
            
               (10)Projekter, hvis planlægning, forretningsmodel og finansielle og retlige struktur ikke synes at være tilstrækkeligt modne, navnlig i lyset af en eventuel mangel på støtte fra de berørte medlemsstater eller mangel på de nødvendige nationale tilladelser, bør ikke udvælges til innovationsfondens støtte. Disse projekter kan imidlertid være lovende. Muligheden for at yde udviklingsbistand til sådanne projekter bør derfor fastsættes. Projektudviklingsbistand bør navnlig gavne små projekter og projekter i mindre velstående medlemsstater for at hjælpe med at opnå en geografisk afbalanceret fordeling af innovationsfondens støtte. 
            
            
               (11)Det er vigtigt at opnå en geografisk afbalanceret fordeling af innovationsfondens støtte. For at undgå en situation, hvor nogle medlemsstater ikke er tilstrækkeligt dækket, bør der fastsættes en mulighed for at indføre yderligere udvælgelseskriterier, der tager sigte på at opnå geografisk balance i en anden eller efterfølgende indkaldelser af forslag.
            
            
               (12)Kommissionen bør sikre, at innovationsfonden gennemføres. Kommissionen bør dog have mulighed for at uddelegere nogle af gennemførelsesforanstaltningerne som f.eks. tilrettelæggelse af indkaldelsen af forslag, forhåndsudvælgelse af projekter eller kontraktlig forvaltning af tilskud, til gennemførelsesorganer.
            
            
               (13)Innovationsfondens indtægter, herunder indtægter fra de kvoter, der værdisættes på den fælles auktionsplatform i henhold til Kommissionens forordning (EU) nr. 1031/2010
                  24
               , bør forvaltes i overensstemmelse med målsætningerne i direktiv 2003/87/EF. Kommissionen bør derfor udføre denne opgave selv og have mulighed for at uddelegere denne opgave til Den Europæiske Investeringsbank.
            
            
               (14)Kommissionen bør anvende forskellige regler afhængigt af metoden for gennemførelsen af innovationsfonden. Hvis innovationsfonden gennemføres inden for direkte forvaltning, bør denne forordnings bestemmelser være helt i overensstemmelse med bestemmelserne i finansforordningen. 
            
            
               (15)Medlemsstaterne bør spille en vigtig rolle i gennemførelsen af innovationsfonden. Kommissionen bør navnlig rådføre sig med medlemsstaterne om vigtige gennemførelsesbeslutninger samt udviklingen af innovationsfonden.
            
            
               (16)Innovationsfonden bør gennemføres i overensstemmelse med principperne for forsvarlig økonomisk forvaltning som fastsat i finansforordningen.
            
            
               (17)Der bør fastsættes ordninger for tydelig rapportering, ansvarlighed og finansiel kontrol for at sikre, at Kommissionen modtager fuldstændige og rettidige oplysninger om forløbet af de projekter, der modtager støtte fra innovationsfonden, at de enheder, der forvalter innovationsfonden, anvender principperne om forsvarlig økonomisk forvaltning, og at medlemsstaterne informeres rettidigt om gennemførelsen af innovationsfonden —
            
         
         
            
               VEDTAGET DENNE FORORDNING:
            
            
               KAPITEL I 
               GENERELLE BESTEMMELSER
            
            
               Artikel 1
                  Emne 
            
            
               I denne forordning fastsættes detaljerede regler, der supplerer direktiv 2003/87/EF, for så vidt angår: 
            
            
               (a)de operationelle mål for innovationsfonden oprettet ved artikel 10a, stk. 8, i direktiv 2003/87/EF
            
            
               (b)de former for støtte, der ydes under innovationsfonden
            
            
               (c)ansøgningsproceduren for støtte fra innovationsfonden 
            
            
               (d)proceduren og kriterierne for udvælgelsen af projekter under innovationsfonden
            
            
               (e)udbetaling af støtte fra innovationsfonden
            
            
               (f)forvaltningen af innovationsfonden
            
            
               (g)rapportering, overvågning, evaluering, kontrol og offentliggørelse vedrørende driften af innovationsfonden.
            
            
               Artikel 2
                  Definitioner
            
            
               I denne forordning forstås ved:
            
            
               (1)"regnskabsafslutning": det tidspunkt i projektets udviklingscyklus, hvor alle projekt- og finansieringsaftalerne er underskrevet, og alle de deri nødvendige betingelser er opfyldt
            
            
               (2)"idriftsættelse": det tidspunkt i projektets udviklingscyklus, hvor alle elementer og systemer til driften af projektet er blevet testet, og hvor aktiviteter, som medfører effektiv undgåelse af drivhusgasemissioner er påbegyndt 
            
            
               (3)"mindre projekt": et projekt, hvor de samlede kapitalomkostninger ikke overstiger 7 500 000 EUR.
            
            
               Artikel 3
                  Operationelle mål 
            
            
               Innovationsfonden har følgende operationelle mål:
            
            
               (a)at støtte projekter, der demonstrerer meget innovative teknologier, processer eller produkter, som er tilstrækkelig modne og har et væsentligt potentiale til at nedbringe drivhusgasemissioner 
            
            
               (b)at yde finansiel støtte, der er tilpasset markedsbehovene og risikoprofilerne for støtteberettigede projekter, og samtidig tiltrække yderligere offentlige og private midler
            
         
         
            
               (c)at sikre, at innovationsfondens indtægter forvaltes i overensstemmelse med målsætningerne i direktiv 2003/87/EF.
            
            
               Artikel 4
                  Innovationsfondens støtteformer 
            
            
               Innovationsfondens støtte til projektet kan antage følgende former:
            
            
               (a)tilskud
            
            
               (b)bidrag til blandingsoperationer i henhold til Unionens investeringsstøtteinstrument 
            
            
               (c)hvis det er nødvendigt for at nå målene i direktiv 2003/87/EF, andre former for finansiering som fastsat i forordning (EU, Euratom) 2018/1046 ("finansforordningen"), navnlig priser og udbud. 
            
            
               KAPITEL II 
               SÆRLIGE BESTEMMELSER FOR TILSKUD
            
            
               Artikel 5
                  Relevante omkostninger 
            
            
               1.Med henblik på artikel 10a, stk. 8, tredje afsnit, fjerde punktum, i direktiv 2003/87/EF er de relevante omkostninger de ekstra omkostninger, der påhviler projektansøgeren som følge af anvendelsen af innovative teknologier i tilknytning til nedsættelse eller undgåelse af drivhusgasemissioner. De relevante omkostninger beregnes som forskellen mellem det bedste skøn over de samlede kapitaludgifter, nettonutidsværdien af driftsomkostninger og fordele i løbet af 10 år efter idriftsættelsen af projektet sammenlignet med resultatet af samme beregning for en konventionel produktion med samme kapacitet udtrykt i effektiv produktion af det pågældende færdige produkt. 
            
            
               Hvis den konventionelle produktion som omhandlet i første afsnit ikke findes, er de relevante omkostninger det bedste skøn over de samlede kapitaludgifter og nettonutidsværdien af de driftsomkostninger og fordele, som opstår i løbet af 10 år efter projektets idriftsættelse. 
            
            
               2.De relevante omkostninger for et mindre projekt er de samlede kapitaludgifter til dette projekt. 
            
            
               Artikel 6
                  Udbetaling af tilskud
            
            
               1.Innovationsfondens støtte i form af et tilskud udbetales, når der opnås forud fastsatte milepæle. 
            
            
               2.For alle projekter baseres de milepæle, der er omhandlet i stk. 1, på projektets udviklingscyklus og omfatter mindst følgende:
            
            
               (a)regnskabsafslutning
            
            
               (b)idriftsættelse.
            
            
               3.Under hensyntagen til den anvendte teknologi og de særlige forhold i den sektor eller de sektorer, hvor den anvendes, kan der fastsættes yderligere specifikke milepæle i de kontraktlige dokumenter.
            
            
               4.Op til 40 % af innovationsfondens samlede støtte, herunder projektudviklingsstøtte til et specifikt projekt, udbetales efter regnskabsafslutningen, eller når en specifik milepæl nås før regnskabsafslutningen, hvis der er fastsat en sådan milepæl i overensstemmelse med stk. 3. 
            
            
               5.I det omfang innovationsfondens samlede støtte til et bestemt projekt ikke er blevet udbetalt i henhold til stk. 4, udbetales beløbet efter regnskabsafslutningen. Det kan udbetales delvist før idriftsættelsen og i årlige rater efter idriftsættelsen. 
            
            
               6.Ved anvendelsen af stk. 4 og 5 i denne artikel omfatter innovationsfondens samlede støttebeløb ydet til et bestemt projekt innovationsfondens støttebeløb ydet til det pågældende projekt ved hjælp af projektudviklingsstøtte i overensstemmelse med artikel 13.
            
         
         
            
               Artikel 7
                  Almindelige inddrivelsesbestemmelser
            
            
               1.Kommissionen træffer passende foranstaltninger for at sikre, at når aktioner finansieret i henhold til denne forordning gennemføres, beskyttes innovationsfondens finansielle interesser ved at anvende forebyggende foranstaltninger mod svig, korruption og enhver anden ulovlig aktivitet, gennem effektiv kontrol og, såfremt der konstateres uregelmæssigheder, gennem inddrivelse af uretmæssigt udbetalte beløb og, hvor det er relevant, ved hjælp af effektive, forholdsmæssige og afskrækkende administrative og finansielle sanktioner.
            
            
               2.Inddrivelserne gennemføres i overensstemmelse med finansforordningen.
            
            
               3.Begrundelsen for inddrivelse samt inddrivelsesprocedurerne præciseres nærmere i aftaledokumenterne.
            
            
               Artikel 8
                  Særlige inddrivelsesbestemmelser
            
            
               1.Omfanget af innovationsfondens støtte udbetalt i henhold til artikel 6, stk. 5, efter regnskabsafslutningen afhænger af den verificerede undgåelse af drivhusgasemissioner på grundlag af årlige rapporter indsendt af projektansøgeren for en periode på mellem tre og 10 år efter idriftsættelsen. Den endelige årlige rapport fra projektansøgeren omfatter de samlede undgåede drivhusgasemissioner i hele rapporteringsperioden. 
            
            
               2.Hvis de samlede undgåede drivhusgasemissioner i hele rapporteringsperioden er lavere end 75 % af den samlede mængde drivhusgasemissioner, der efter planen skal undgås, skal det beløb, der er betalt eller skal betales til projektansøgeren i overensstemmelse med artikel 6, stk. 5, inddrives eller nedsættes forholdsmæssigt. 
            
            
               3.Hvis det ikke lykkes at idriftsætte projektet til den forudfastsatte tid, eller projektansøgeren ikke har godtgjort nogen reel undgåelse af drivhusgasemissioner, inddrives det udbetalte beløb efter regnskabsafslutningen i henhold til artikel 6, stk. 5, fuldt ud. 
            
            
               4.Når de situationer, der er nævnt i stk. 2 og 3, opstår som følge af ekstraordinære omstændigheder, der er uden for projektansøgerens kontrol, og projektansøgeren viser projektets potentiale til at opnå en undgåelse af drivhusgasemissioner ud over de indberettede beløb, eller hvis projektansøgeren viser, at projektet kan opnå betydelige fordele i form af lavemissionsinnovation, kan Kommissionen beslutte ikke at anvende inddrivelsesmekanismerne i henhold til stk. 2 og 3.
            
            
               5.Grundlaget for inddrivelse og inddrivelsesprocedurer præciseres nærmere i aftaledokumenterne. 
            
            
               6.Bestemmelserne i denne artikels stk. 3 og 4 berører ikke almindelige inddrivelsesregler i henhold til artikel 7.
            
            
               Artikel 9
                  Indkaldelser af forslag
            
            
               1.Projektansøgeren opfordres til at ansøge om innovationsfondens støtte gennem åbne indkaldelser af forslag iværksat af Kommissionen.
            
            
               Inden vedtagelsen af en beslutning om at iværksætte en indkaldelse af forslag hører Kommissionen medlemsstaterne om udkastet til afgørelse.
            
            
               2.Kommissionens afgørelse om iværksættelse af indkaldelser af forslag skal mindst omfatte følgende:
            
            
               (a)innovationsfondens samlede støttebeløb, der er til rådighed for indkaldelsen 
            
            
               (b)innovationsfondens maksimale støttebeløb, der er tilgængeligt for projektudviklingsstøtte
            
            
               (c)typerne af bestilte projekter eller sektorer
            
            
               (d)en beskrivelse af ansøgningsproceduren og en detaljeret liste over oplysninger og dokumentation, der skal fremlægges i hver fase af ansøgningsproceduren
            
            
               (e)nærmere oplysninger om udvælgelsesproceduren, herunder metoden for evaluering og prioritering
            
         
         
            
               (f)hvis der anvendes særlige ansøgnings- og udvælgelsesprocedurer i overensstemmelse med artikel 10, stk. 4, og artikel 12, stk. 6, for mindre projekter, angives bestemmelser om disse særlige procedurer
            
            
               (g)hvis Kommissionen afsætter en del af innovationsfondens samlede støttebeløb til indkaldelse af mindre projekter, angives størrelsen af denne del
            
            
               (h)hvis der anvendes yderligere udvælgelseskriterier med henblik på at opnå en geografisk afbalanceret fordeling af innovationsfondens støtte i overensstemmelse med artikel 11, stk. 2, angives disse kriterier.
            
            
               Artikel 10
                  Ansøgningsprocedure
            
            
               1.Gennemførelsesorganet indsamler ansøgningerne og organiserer ansøgningsproceduren i to på hinanden følgende faser: 
            
            
               (a)interessetilkendegivelse
            
            
               (b)den fuldstændige ansøgning.
            
            
               2.I interessetilkendegivelsesfasen skal projektansøgeren fremlægge en beskrivelse af projektets vigtigste karakteristika i overensstemmelse med kravene i den relevante indkaldelse af forslag, herunder en beskrivelse af projektets effektivitet, graden af innovation og modenhed som anført i artikel 11, stk. 1, litra a), b) og c). 
            
            
               3.I den fulde gennemførelsesfase skal projektansøgeren fremlægge en detaljeret beskrivelse af projektet og al støttedokumentation, herunder videndelingsplanen.
            
            
               4.
                     Der kan anvendes en forenklet ansøgningsprocedure til mindre projekter.
            
            
               Artikel 11
                  Udvælgelseskriterier 
            
            
               1.Udvælgelsen af projekter til innovationsfondens støtte baseres på følgende kriterier:
            
            
               (a)effektivitet i form af potentiel undgåelse af drivhusgasemissioner, når det er relevant, sammenlignet med de benchmarks, der er omhandlet i artikel 10a, stk. 2, i direktiv 2003/87/EF
            
            
               (b)projekternes innovationsgrad sammenlignet med den nyeste teknologi
            
            
               (c)projektets modenhed med hensyn til planlægning, forretningsmodel, finansiel og retlig struktur samt udsigter til at nå regnskabsafslutningen inden for en på forhånd fastlagt periode, der ikke overstiger fire år efter beslutningen om tildeling 
            
            
               (d)teknisk og markedsmæssigt potentiale for udbredt anvendelse eller gentagelse eller for fremtidige omkostningsreduktioner
            
            
               (e)effektivitet med hensyn til de relevante projektomkostninger minus eventuelle bidrag til disse omkostninger fra projektansøgeren divideret med den samlede beregnede mængde drivhusgasemissioner, som skal undgås, eller den energi, der skal produceres eller lagres, eller den CO2, der lagres i de første 10 driftsår.
            
            
               2.Der kan anvendes yderligere kriterier med det formål at nå en geografisk afbalanceret fordeling af innovationsfondens støtte med henblik på projektudvælgelse.
            
            
               Artikel 12
                  Udvælgelsesprocedure 
            
            
               1.På grundlag af de ansøgninger, der blev modtaget i interessetilkendegivelsesfasen, vurderer gennemførelsesorganet for hvert projekt støtteberettigelsen i overensstemmelse med artikel 10a, stk. 8, i direktiv 2003/87/EF. Gennemførelsesorganet fortsætter derefter med udvælgelsen af støtteberettigede projekter i henhold til denne artikels stk. 2 og 3. 
            
         
         
            
               2.På grundlag af de ansøgninger, der blev modtaget i interessetilkendegivelsesfasen, udarbejder gennemførelsesorganet en liste over projekter, der opfylder de udvælgelseskriterier, der er fastsat i artikel 11, stk. 1, litra a), b) og c), og opfordrer ansøgerne for disse projekter til at indgive en fuldstændig ansøgning.
            
            
               Såfremt gennemførelsesorganet konkluderer, at et projekt opfylder de udvælgelseskriterier, der er fastsat i artikel 11, stk. 1, litra a) og b), men ikke opfylder kriteriet i artikel 11, stk. 1, litra c), vurderer gennemførelsesorganet, om projektet har potentiale til at opfylde alle udvælgelseskriterier, hvis det videreudvikles. Hvis projektet har et sådant potentiale, kan gennemførelsesorganet tildele projektudviklingsstøtte til det pågældende projekt, eller såfremt det er Kommissionen, der gennemfører denne opgave, foreslå Kommissionen at tildele projektet projektudviklingsstøtte.
            
            
               3.På grundlag af den fulde ansøgning, der er modtaget i overensstemmelse med denne artikels stk. 2, fortsætter gennemførelsesorganet med projektevalueringen og prioriteringen baseret på alle udvælgelseskriterierne i artikel 11. Med henblik på denne evaluering sammenligner gennemførelsesorganet projekterne med projekterne i samme sektor såvel som med projekter i andre sektorer og udarbejder en liste over forhåndsudvalgte projekter. 
            
            
               4.Listen over forhåndsudvalgte projekter omhandlet i stk. 3 og, hvis det er relevant, det forslag, der henvises til i stk. 2, andet afsnit, meddeles Kommissionen og skal mindst omfatte følgende:
            
            
                     
                        (a)en bekræftelse af overholdelsen af kriterierne for støtteberettigelse og udvælgelse
                     
                     
                        (b)nærmere oplysninger om projektevaluering og -prioritering
                     
                     
                        (c)de samlede projektomkostninger og relevante omkostninger, der er omhandlet i artikel 5, i euro
                     
                     
                        (d)anmodningen om innovationsfondens samlede støtte i euro 
                     
                     
                        (e)den forventede mængde drivhusgasemissioner, der skal undgås
                     
                     
                        (f)den forventede mængde energi, der skal produceres eller lagres 
                     
                     
                        (g)den forventede mængde CO2, der skal lagres
                     
                     
                        (h)oplysninger om den juridiske form af innovationsfondens støtte efter anmodning fra projektansøgeren.
                     
                     
                        5.På grundlag af det meddelte i henhold til nærværende artikels stk. 4 vedtager Kommissionen efter høring af medlemsstaterne i overensstemmelse med artikel 21, stk. 2, tildelingsafgørelsen med angivelse af støtten til de udvalgte projekter og udarbejder om nødvendigt en reserveliste.
                     
                     
                        6.Der kan anvendes en særlig udvælgelsesprocedure til mindre projekter.
                     
                     
                        Artikel 13
                           Projektudviklingsstøtte
                     
                     
                        1.Kommissionen fastlægger efter høring af medlemsstaterne i henhold til artikel 21, stk. 2, litra c), det maksimale beløb af innovationsfondens støtte, som er tilgængelig for projektudviklingsstøtte.
                     
                     
                        2.Projektudviklingsstøtte tildeles af Kommissionen eller af gennemførelsesorganet i overensstemmelse med artikel 12, stk. 2, i form af et tilskud.
                     
                     
                        3.Følgende aktiviteter kan finansieres ved hjælp af projektudviklingsstøtte:
                     
                     
                        (a)forbedring og udvikling af projektdokumentation eller dele af projektets udformning med henblik på at sikre, at projektet er tilstrækkeligt modent
                     
                     
                        (b)vurdering af projektets gennemførlighed, herunder de tekniske og økonomiske undersøgelser
                     
                     
                        (c)rådgivning om projektets finansielle og juridiske struktur
                     
                     
                        (d)projektansøgerens kapacitetsopbygning.
                     
                     
                        4.Med henblik på projektudviklingsstøtte er de relevante omkostninger alle omkostninger i forbindelse med projektudvikling. Innovationsfonden kan finansiere op til 100 % af de relevante omkostninger. 
                     
                     
                        KAPITEL III
                        SÆRLIGE BESTEMMELSER VEDRØRENDE INNOVATIONSFONDENS STØTTEFORMER UNDTAGEN TILSKUD
                     
                     
                        Artikel 14
                           Ydelse af innovationsfondens støtte gennem bidrag til blandingsoperationer under Unionens investeringsstøtteinstrument
                     
                     
                        1.Hvis Kommissionen beslutter at udbetale innovationsfondens støtte gennem bidrag til blandingsoperationer under Unionens investeringsstøtteinstrument, gennemføres innovationsfondens støtte i overensstemmelse med de regler, der gælder for Unionens investeringsstøtteinstrument. Projektets støtteberettigelse vurderes imidlertid i overensstemmelse med artikel 10a, stk. 8, i direktiv 2003/87/EF. 
                     
                     
                        2.Kommissionen vedtager efter høring af medlemsstaterne en afgørelse med angivelse af, hvorvidt bidraget til blandingsoperationer betales i form af ikke-tilbagebetalingspligtig støtte eller tilbagebetalingspligtig støtte eller begge dele og med angivelse af innovationsfondens støttebeløb, som er til rådighed til udbetaling gennem Unionens investeringsstøtteinstrument. 
                     
                     
                        Artikel 15
                           Bestemmelser om innovationsfondens støtte i enhver anden form fastsat i finansforordningen
                     
                     
                        1.Hvis Kommissionen beslutter at udbetale innovationsfondens støtte i en form, der er fastsat i finansforordningen, bortset fra tilskud, vedtager Kommissionen efter høring af medlemsstaterne en afgørelse med angivelse af størrelsen af innovationsfondens støtte til rådighed til udbetaling i den pågældende form samt de regler, der gælder for ansøgning om en sådan støtte, udvælgelsen af projekter og udbetalingen af støtte.
                     
                     
                        2.Projekter, der modtager innovationsfondens støtte i henhold til denne artikel, skal overholde Unionens statsstøtteregler.
                     
                     
                  
               
               KAPITEL IV
               FORVALTNING 
            
            
               Artikel 16
                  Gennemførelse af innovationsfonden 
            
            
               1.Kommissionen gennemfører innovationsfonden i direkte forvaltning i overensstemmelse med relevante bestemmelser i artikel 125 til 153 i finansforordningen eller i indirekte forvaltning via organer omhandlet i finansforordningens artikel 62, stk. 1, litra c).
            
            
               2.Omkostninger i forbindelse med innovationsfondens gennemførelsesaktiviteter, herunder administrations- og forvaltningsomkostninger, finansieres fra innovationsfonden. 
            
            
               Artikel 17
                  Udpegelse af gennemførelsesorganer 
            
            
               1.Hvis Kommissionen beslutter at uddelegere visse opgaver i forbindelse med innovationsfondens gennemførelse til et gennemførelsesorgan, vedtager Kommissionen en afgørelse om udpegelse af et sådant gennemførelsesorgan.
            
            
               Kommissionen og det udpegede organ indgår en aftale om specifikke vilkår og betingelser, hvorunder gennemførelsesorganet skal udføre sine opgaver.
            
            
               2.Såfremt Kommissionen gennemfører innovationsfonden i direkte forvaltning og beslutter at uddelegere visse gennemførelsesopgaver til et gennemførelsesorgan, udpeger Kommissionen et forvaltningsorgan som gennemførelsesorgan.
            
            
               3.Såfremt Kommissionen gennemfører innovationsfonden i indirekte forvaltning, udpeger Kommissionen som gennemførelsesorgan et organ som omhandlet i finansforordningens artikel 62, stk. 1, litra c).
            
            
               4.I det omfang opgaverne i forbindelse med gennemførelsen af innovationsfonden ikke uddelegeres til et gennemførelsesorgan, udfører Kommissionen disse opgaver.
            
            
               Artikel 18
                  Gennemførelsesorganets opgaver
            
            
               Det gennemførelsesorgan, som er udpeget i overensstemmelse med artikel 17, stk. 1, kan få til opgave at forvalte den overordnede indkaldelse af forslag, udbetalingen af innovationsfondens støtte og overvågningen af gennemførelsen af udvalgte projekter. Med henblik herpå kan det varetage følgende opgaver:
            
            
               (a)tilrettelæggelse af indkaldelsen af forslag
            
            
               (b)tilrettelæggelse af ansøgningsproceduren, herunder indsamling af ansøgninger og analyse af alle støttedokumenter
            
            
               (c)tilrettelæggelse af udvælgelsen af projekter, herunder projektevaluering eller due diligence-vurdering og prioritering
            
         
         
            
               (d)rådgivning af Kommissionen om de projekter, der skal tildeles innovationsfondens støtte, og projekter, der skal optages på reservelisten
            
            
               (e)tildeling eller ydelse af projektudviklingsbistand
            
            
               (f)undertegnelse af tilskudsaftaler og andre kontrakter afhængigt af formen af innovationsfondens støtte
            
            
               (g)udarbejdelse og behandling af aftaledokumenter vedrørende de tildelte projekter
            
            
               (h)kontrol af, om betingelserne for finansieringen er opfyldt, og udbetaling af innovationsfondens indtægter til projektansøgerne
            
            
               (i)overvågning af projektgennemførelsen
            
            
               (j)kommunikation med projektansøgerne
            
            
               (k)rapportering til Kommissionen, herunder om generelle retningslinjer for den fremtidige udvikling af innovationsfonden
            
            
               (l)regnskaber
            
            
               (m)informations-, kommunikations- og salgsfremmende foranstaltninger, herunder udarbejdelse af markedsføringsmateriale, og udvikling af innovationsfondens logo
            
            
               (n)forvaltning af videndeling
            
            
               (o)støtte til medlemsstaternes bestræbelser på at fremme innovationsfonden og på at kommunikere med projektansøgerne
            
            
               (p)eventuelle andre opgaver i forbindelse med gennemførelsen af innovationsfonden
            
            
               Artikel 19
                  Særlige bestemmelser vedrørende gennemførelsen af innovationsfonden i direkte forvaltning 
            
            
               1.Hvis Kommissionen udpeger et forvaltningsorgan som gennemførelsesorgan i henhold til artikel 17, stk. 1, i nærværende forordning er en sådan afgørelse fra Kommissionen underlagt udfaldet af den cost-benefit-analyse, der er omhandlet i artikel 3 i Rådets forordning (EF) nr. 58/2003
                  25
               , og den aftale, der henvises til i artikel 17, stk. 1, andet afsnit, i nærværende forordning har form af et instrument til uddelegering i overensstemmelse med forordning (EF) nr. 58/2003.
            
            
               2.Hvis beløb udbetalt i form af direkte forvaltning inddrives i henhold til artikel 7 og 8 i denne forordning, udgør de inddrevne beløb formålsbestemte indtægter i overensstemmelse med finansforordningens artikel 21 og skal anvendes til at finansiere innovationsfondens operationer.
            
            
               3.Ved alle gennemførelsesopgaver, der udføres af Kommissionen, herunder gennem et forvaltningsorgan, udgør innovationsfondens indtægter eksterne formålsbestemte indtægter som defineret i finansforordningens artikel 21, stk. 1 og 5. Disse formålsbestemte indtægter omfatter også alle administrationsudgifter forbundet med gennemførelsen af innovationsfonden. Kommissionen kan bruge op til 5 % af innovationsfondens finansieringsramme til dækning af sine forvaltningsomkostninger.
            
            
               4.Et program, som har modtaget støtte under innovationsfonden, kan også få støtte fra andre EU-programmer, herunder fonde under delt forvaltning, forudsat at støtten ikke ydes for at dække de samme omkostninger. Den kumulative finansiering må ikke overstige de samlede støtteberettigede omkostninger ved projektet, og støtte fra forskellige EU-programmer kan beregnes på et prorata-grundlag. 
            
            
               Artikel 20
                  Forvaltning af innovationsfondens indtægter
            
            
               1.Kommissionen sikrer, at kvoterne til innovationsfonden auktioneres i overensstemmelse med de principper og retningslinjer, der er fastsat i artikel 10, stk. 4, i direktiv 2003/87/EF, og forvalter innovationsfondens indtægter i overensstemmelse med målene i direktiv 2003/87/EF.
            
         
         
            
               2.Kommissionen sikrer, at de i stk. 1 omhandlede indtægter videregives rettidigt til gennemførelsesorganet til finansiering af omkostninger vedrørende gennemførelsesaktiviteter og til udbetaling til de udvalgte projekter.
            
            
               3.Kommissionen kan uddelegere monetariseringen af kvoter og forvaltningen af innovationsfondens indtægter til Den Europæiske Investeringsbank (EIB). I tilfælde af en sådan uddelegering indgår Kommissionen og EIB en aftale om de specifikke vilkår og betingelser for EIB's udførelse af sine opgaver vedrørende forvaltningen af innovationsfondens indtægter.
            
            
               4.Med forbehold af bestemmelserne i direktiv 2003/87/EF anvendes de af innovationsfondens eventuelle resterende indtægter ved afslutningen af den støtteberettigede periode for de støttede projekter til at støtte nye projekter, som opfylder kriterierne for støtteberettigelse, der er fastsat i artikel 10a, stk. 8, i direktiv 2003/87/EF, indtil alle indtægterne er anvendt til innovationsfondens formål. Sådanne nye projekter udvælges via nye indkaldelser af forslag i overensstemmelse med artikel 9 eller støttes i overensstemmelse med artikel 14 eller 15.
            
            
               Artikel 21
                  Medlemsstaternes roller
            
            
               1.Ved gennemførelsen af innovationsfonden hører Kommissionen medlemsstaterne og bistås af disse. 
            
            
               2.Medlemsstaterne høres om:
            
            
               (a)listen over forhåndsudvalgte projekter, herunder reservelisten og listen over foreslåede projekter til projektudviklingsstøtte i overensstemmelse med artikel 12, stk. 2, forud for tildelingen af støtte
            
            
               (b)udkast til Kommissionens afgørelser, der er omhandlet i artikel 9, stk. 1, artikel 14, stk. 2, og artikel 15, stk. 1
            
            
               (c)innovationsfondens maksimale støttebeløb til rådighed for projektudviklingsstøtte.
                     
            
            
               3.Medlemsstaterne skal på anmodning af Kommissionen rådgive og bistå Kommissionen med:
            
            
               (a)at opstille generelle retningslinjer for innovationsfonden
            
            
               (b)at løse eksisterende eller nye gennemførelsesproblemer med projekter
            
            
               (c)at behandle ethvert andet spørgsmål med relation til projektgennemførelsen.
            
            
               4.Kommissionen aflægger rapport til medlemsstaterne om de opnåede fremskridt med gennemførelsen af denne forordning, især om gennemførelsen af afgørelser om tildeling som omhandlet i artikel 12, stk. 5.
            
            
               Artikel 22
                  Interessenternes rolle 
            
            
               Kommissionen kan inddrage interessenter i drøftelserne vedrørende gennemførelsen af innovationsfonden, herunder om de forhold, der er anført i artikel 21, stk. 3. 
            
            
               KAPITEL V
               OVERVÅGNING, RAPPORTERING OG EVALUERING 
            
            
               Artikel 23
                  Overvågning og rapportering 
            
            
               1.Gennemførelsesorganet overvåger innovationsfondens drift, herunder størrelsen af den udbetalte støtte. 
            
            
               2.Med henblik på at sikre at data for overvågning som omhandlet i stk. 1 og resultaterne indsamles effektivt og rettidigt, kan projektansøgerne pålægges krav om proportionalitet i rapporteringen. Rapporterne fra projektansøgere skal indeholde oplysninger om de videndelingsaktioner, der iværksættes i henhold til artikel 27.
            
         
         
            
               3.Gennemførelsesorganet aflægger regelmæssigt rapport til Kommissionen om udførelsen af sine opgaver.
            
            
               4.Gennemførelsesorganet aflægger rapport til Kommissionen om fuldstændig udbetaling af støtte og især tilrettelæggelsen af forslagsindkaldelser og indgåelsen af aftalerne med projektansøgerne.
            
            
               5.Efter afslutningen af hver indkaldelse af forslag aflægger Kommissionen rapport til medlemsstaterne om gennemførelsen af indkaldelsen af forslag.
            
            
               6.Kommissionen aflægger hvert år rapport til Rådet og Europa-Parlamentet om status for gennemførelsen af innovationsfonden.
            
            
               7.Gennemførelsesorganer, bortset fra forvaltningsorganer, og enheder, som har fået uddelegeret forvaltningen af innovationsfondens indtægter i henhold til artikel 20, stk. 3, forelægger Kommissionen følgende:
            
            
               (a)senest den 15. februar ureviderede regnskaber for det foregående regnskabsår, der løber fra den 1. januar til den 31. december, for så vidt angår de aktiviteter, der uddelegeres til disse gennemførelsesorganer og enheder
            
            
               (b)senest den 15. marts i året for overførslen af de ureviderede regnskaber, reviderede regnskaber for det foregående regnskabsår, der løber fra den 1. januar til den 31. december, for så vidt angår de aktiviteter, der uddelegeres til gennemførelsesorganerne og enhederne.
            
            
               Kommissionen udarbejder årsregnskaber for innovationsfonden for hvert regnskabsår, der begynder den 1. januar og slutter den 31. december på grundlag af de aflagte årsregnskaber i henhold til første afsnit. Disse regnskaber underkastes en uafhængig ekstern revision.
            
            
               Alle regnskaber og regnskabsføring, der er omhandlet i dette stykke, udarbejdes i overensstemmelse med de regnskabsregler, der er omhandlet i finansforordningens artikel 80.
            
            
               Artikel 24
                  Evaluering
            
            
               1.I 2025 og derefter hvert femte år foretager Kommissionen en evaluering af innovationsfondens drift. Evalueringen skal fokusere på, men ikke være begrænset til, en vurdering af synergier mellem innovationsfonden og andre relevante EU-programmer samt proceduren for udbetaling af innovationsfondens støtte.
            
            
               2.På baggrund af resultaterne af de evalueringer, der er omhandlet i denne artikels stk. 1, fremsætter Kommissionen, hvor det er relevant, forslag til at sikre, at innovationsfonden udvikler sig i retning af opfyldelsen af dens mål i direktiv 2003/87/EF og i denne forordnings artikel 3.
            
            
               3.Ved afslutningen af gennemførelsen af innovationsfonden, dog senest i 2035, foretager Kommissionen en endelig evaluering af innovationsfondens drift.
            
            
               4.Kommissionen offentliggør resultaterne af de evalueringer, der gennemføres i henhold til stk. 1, 2, og 3.
            
            
               KAPITEL VI
               REVISIONER, OFFENTLIGGØRELSE OG VIDENDELING
            
            
               Artikel 25
                  Revisioner
            
            
               1.Revisioner vedrørende anvendelsen af innovationsfondens støtte foretaget af uafhængige eksterne revisorer, herunder andre end dem, der er godkendt af EU's institutioner eller organer, danner grundlag for den generelle sikkerhed i henhold til artikel 26.
            
            
               2.Enhver person eller enhed, der modtager støtte fra innovationsfonden, skal skriftligt erklære sig villig til at tildele de fornødne rettigheder og adgang som omhandlet i finansforordningens artikel 129. 
            
            
               Artikel 26
                  Tværgående revisioner
            
            
               Uden at det berører de eksisterende muligheder for at foretage yderligere revision, skal en revision, hvis den bygger på internationalt anerkendte revisionsstandarder, der giver rimelig sikkerhed for, at den er foretaget af en uafhængig revisor på grundlag af regnskaber og beretninger, som beskriver anvendelsen af et EU-bidrag, danne grundlag for den generelle sikkerhed som nærmere beskrevet, hvor dette er relevant, i de sektorspecifikke regler, forudsat at revisors uafhængighed og kompetence dokumenteres i tilstrækkelig grad. Den uafhængige revisors beretning og den dertil knyttede revisionsdokumentation stilles efter anmodning til rådighed for Europa-Parlamentet, Kommissionen, Revisionsretten og revisionsmyndighederne i medlemsstaterne.
            
         
         
            
               Artikel 27
                  Kommunikation, videndeling og offentliggørelse
            
            
               1.Projektansøgerne skal proaktivt og systematisk på deres websteder offentliggøre oplysninger om projekter, der støttes i henhold til denne forordning. Disse oplysninger skal indeholde en udtrykkelig henvisning til støtte modtaget fra innovationsfonden.
            
            
               2.Projektansøgerne sikrer, at der tilvejebringes sammenhængende, effektive og målrettede oplysninger om støtte modtaget fra innovationsfonden til flere målgrupper, bl.a. medier og offentligheden.
            
            
               3.Innovationsfondens logo eller andre salgsfremmende elementer i aftaledokumenterne anvendes i alle kommunikations- og videndelingsaktiviteter og vises på opslagstavler på strategiske steder, som er synlige for offentligheden.
            
            
               4.Projektansøgerne tilvejebringer detaljerede oplysninger om de planlagte foranstaltninger i overensstemmelse med denne artikels stk. 1 og 2 i videndelingsplanen forelagt i overensstemmelse med artikel 10, stk. 3. 
            
            
               5.Gennemførelsesorganet varetager informations-, kommunikations- og promoveringsforanstaltninger vedrørende innovationsfondens støtte og resultater. Gennemførelsesorganet tilrettelægger særlige seminarer, workshopper eller, hvor det er relevant, andre typer aktiviteter, der fremmer udveksling af erfaring, viden og bedste praksis, for så vidt angår udformning, udarbejdelse og gennemførelse af projekter samt om effektiviteten af den finansiering, der tilvejebringes gennem projektudviklingsstøtte. 
            
            
               KAPITEL VII
               AFSLUTTENDE BESTEMMELSER
            
            
               Artikel 28
                  Ikrafttræden 
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 26.2.2019.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  
                        Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EUT L 275 af 25.10.2003, s. 32). 
               
               
                  
                     (2)
                  
                        Eksempler herpå findes i listen i tabel 1 i slutningen af begrundelsen.
               
               
                  
                     (3)
                  
                        COM(2015)80, meddelelse fra Kommissionen – En rammestrategi for en modstandsdygtig energiunion med en fremadskuende klimapolitik.
               
               
                  
                     (4)
                  
                        COM(2017)479, meddelelse fra Kommissionen – Investering i en intelligent, innovativ og bæredygtig industri: En ny strategi for Unionens industripolitik.
               
               
                  
                     (5)
                  
                        Henvisning tilføjes senere.
               
               
                  
                     (6)
                  
                        COM(2015)6317, meddelelse fra Kommissionen – Mod en integreret strategisk energiteknologiplan (SET): Hurtigere omstilling af Europas energisystem.
               
               
                  
                     (7)
                  
                        Fraunhofer ISI, Ecofys (2018) Impact on the Environment and the Economy of Technological Innovations for the Innovation Fund (IF) in the Fields of Energy-intensive Industries, Renewables, CCS/CCU and Energy Storage.
               
               
                  
                     (8)
                  
                        Kommissionens forslag COM(2018)439 final til Europa-Parlamentets og Rådets forordning om oprettelse af InvestEU-programmet af 6. juni 2018, tilgængelig på: 
                  https://eur-lex.europa.eu/legal-content/DA/TXT/?uri=COM%3A2018%3A439%3AFIN
                  .
               
               
                  
                     (9)
                  
                        Kommissionens afgørelse (EU) 2017/2172 om ændring af afgørelse 2010/670/EU for så vidt angår anvendelsen af ikkeudbetalte indtægter fra den første ansøgningsrunde (EUT L 306 af 22.11.2017, s. 24).
               
               
                  
                     (10)
                  
                        ICF (2017) 
                  NER300 Lessons Learnt Summary report
                  . 
               
               
                  
                     (11)
                  
                        
                  
                     Særberetning nr. 24/2018 af 5. september 2018: Demonstration af CO2-opsamling og -lagring og innovative vedvarende energikilder i kommerciel skala i EU: De ønskede fremskridt er ikke opnået i det seneste årti
                  
                  , som findes på Revisionsrettens websted på: 
                  https://www.eca.europa.eu/Lists/ECADocuments/SR18_24/SR_CCS_DA.pdf
               
               
                  
                     (12)
                  
                        Sektorspecifikke workshopper og afsluttende konference (2017) "
                  Finance for innovation: Towards the ETS Innovation Fund
                  ".
               
               
                  
                     (13)
                  
                        CE Delft (2018) 
                  Report on the online public consultation on the establishment of the Innovation Fund
                   og 
                  https://ec.europa.eu/clima/consultations/public-consultation-establishment-innovation-fund_en
                  . 
               
               
                  
                     (14)
                  
                        Ecofys (2018) 
                  Market testing for low-carbon innovation support to energy intensive industry and to power generation
                  .
               
               
                  
                     (15)
                  
                        
                  Innovationsfondens ekspertgruppe
               
               
                  
                     (16)
                  
                        Udarbejdelse af interinstitutionel aftale mellem Europa-Parlamentet, Rådet for Den Europæiske Union og Europa-Kommissionen om bedre lovgivning (EUT L 123 af 12.5.2016, s. 1).
               
               
                  
                     (17)
                  
                        
                  
                     Særberetning nr. 24/2018 af 5. september 2018: Demonstration af CO2-opsamling og -lagring og innovative vedvarende energikilder i kommerciel skala i EU: De ønskede fremskridt er ikke opnået i det seneste årti
                  
                  , som findes på Revisionsrettens websted på: 
                  https://www.eca.europa.eu/Lists/ECADocuments/SR18_24/SR_CCS_DA.pdf
                   
               
               
                  
                     (18)
                  
                        Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).
               
               
                  
                     (19)
                  
                        Støtteberettigede projekter kan omfatte såvel proces- og produktinnovation vedrørende produkter, der erstatter drivhusgasintensive produkter.
               
               
                  
                     (20)
                  
                        EUT L 275 af 25.10. 2003, s. 32. 
               
               
                  
                     (21)
                  
                        Kommissionens afgørelse 2010/670/EU af 3. november 2010 om kriterier for og foranstaltninger til finansiering af kommercielle demonstrationsprojekter vedrørende miljømæssigt forsvarlig opsamling og geologisk lagring af CO2 og demonstrationsprojekter vedrørende innovative teknologier for vedvarende energi under ordningen for handel med kvoter for drivhusgasemissioner i Unionen oprettet ved Europa-Parlamentets og Rådets direktiv 2003/87/EF (EUT L 290 af 6.11.2010, s. 39).
               
               
                  
                     (22)
                  
                        
                  
                     Særberetning nr. 24/2018 af 5. september 2018: Demonstration af CO2-opsamling og -lagring og innovative vedvarende energikilder i kommerciel skala i EU: De ønskede fremskridt er ikke opnået i det seneste årti
                  
                  , som findes på Revisionsrettens websted på: 
                  https://www.eca.europa.eu/Lists/ECADocuments/SR18_24/SR_CCS_DA.pdf
                   
               
               
                  
                     (23)
                  
                        Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).
               
               
                  
                     (24)
                  
                        Kommissionens forordning (EU) nr. 1031/2010 af 12. november 2010 om det tidsmæssige og administrative forløb af auktioner over kvoter for drivhusgasemissioner og andre aspekter i forbindelse med sådanne auktioner i medfør af Europa-Parlamentets og Rådets direktiv 2003/87/EF om en ordning for handel med kvoter for drivhusgasemissioner i Fællesskabet (EUT L 302 af 18.11.2010, s. 1).
               
               
                  
                     (25)
                  
                        Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (EFT L 11 af 16.1.2003, s. 1).